**Apses**: 1) Apoapse; 2) Periapse; 3) Foco
Un **apse** (do grego ἁψίς) é o punto de maior ou menor distancia dun corpo a un dos focos da súa órbita elíptica. En mecánica celeste este foco é tamén o centro de atracción, que é normalmente o centro de masas do sistema.

O punto de máxima aproximación (o punto no que os dous corpos están máis cerca) chámase **periapse** ou **pericentro**, namentres que o punto de maior afastamento chámase **apoapse** ou **apocentro**. Á liña recta trazada cruzando o apoapse e o periapse chámaselle **liña de ápsides**, e coincide co eixo maior da elipse, que é a liña que atravesa a parte máis longa dunha elipse.

Os termos derivados úsanse para identificar o corpo orbitado. Os máis comúns son **perixeo** (do grego περί *peri* = arredor de, e Γαῖα *Gaia* = Terra) -punto da órbita máis preto da Terra- e **apoxeo** (do grego ἀπό *apó* = lonxe, e Γαῖα *Gaia* = Terra) para referirse a órbitas arredor da Terra e **perihelio** (do grego περί perí = arredor de, e ἥλιος *Helios* = Sol) e **afelio** (do grego ἀπό *apó* = lonxe, e ἥλιος *Helios* = Sol) para referirse a órbitas arredor do Sol. Para órbitas arredor da Lúa úsanse os termos **perilúa** e **apolúa**.

Fórmulas matemáticas
--------------------

Estas fórmulas caracterizan o periapse e o apoapse dunha órbita:

* Periapse: velocidade máxima {\displaystyle v\_{\mathrm {per} }={\sqrt {\tfrac {(1+e)\mu }{(1-e)a}}}\,} a distancia (periapse) mínima {\displaystyle r\_{\mathrm {per} }=(1-e)a\!\,}
* Apoapse: velocidade mínima {\displaystyle v\_{\mathrm {ap} }={\sqrt {\tfrac {(1-e)\mu }{(1+e)a}}}\,} a distancia máxima (apoapse) {\displaystyle r\_{\mathrm {ap} }=(1+e)a\!\,}

De acordo coas leis de Kepler (baseadas na conservación do momento angular) e coa conservación da enerxía, esas dúas cantidades son constantes para unha órbita dada:

* Momento angular relativo específico {\displaystyle h={\sqrt {(1-e^{2})\mu a}}}
* Enerxía orbital específica {\displaystyle \epsilon =-{\frac {\mu }{2a}}}

onde:

* {\displaystyle a\!\,} é o semieixo maior.
* {\displaystyle \mu \!\,} é o parámetro gravitacional estándar.
* {\displaystyle e\!\,} é a excentricidade, definida como {\displaystyle e={\frac {r\_{\mathrm {ap} }-r\_{\mathrm {per} }}{r\_{\mathrm {ap} }+r\_{\mathrm {per} }}}=1-{\frac {2}{{\frac {r\_{\mathrm {ap} }}{r\_{\mathrm {per} }}}+1}}}

Para a conversión de alturas sobre a superficie a distancias entre unha órbita e o seu primario, o radio do corpo central debe sumarse, e á inversa.
A media aritmética das dúas distancias limitantes é a lonxitude *a* do semieixo maior. A media xeométrica das dúas distancias é a lonxitude do semieixo menor, *b*. 
A media xeométrica das dúas velocidades é {\displaystyle {\sqrt {-2\epsilon }}}, a velocidade correspondente á enerxía cinética que, en calquera posición da órbita e sumada á enerxía cinética existente, faría que o corpo orbitante escapase.

Véxase tamén
------------

### Outros artigos

* Aerofreada

| * v
* c
* e
Glosario de astronomía |
| --- |
| 
* Acimut
* Afelio
* Albedo
* Bóveda celeste
* Burato negro
* Cénit
* Corpo celeste
* Clasificación estelar
* Diagrama de Hertzsprung-Russell
* Eclíptica
* Eclipse
* Efeméride
* Ecuador celeste
* Equinoccio
* Esfera celeste
* Estrela
* Fondo cósmico de microondas
* Gravidade
* Hemisferio celestial norte
* Hemisferio celestial sur
* Luminosidade
* Intensidade de radiación
* Magnitude absoluta
* Magnitude aparente
* Magnitude bolométrica
* Nadir
* Órbita
* Perihelio
* Planeta
* Precesión
* Solsticio
* Tránsito
* Trópico
* Universo
* Variacións orbitais
* Zodíaco

 |

|  |  |
| --- | --- |
| Control de autoridades | 
* Wd: Q83481
* GEC: 0131103
* JSTOR: apsides
* MAG: 132593773
* Treccani: periastro
* UAT: 63

 |